बाइक से अपनी रिस्क पर ले जाते हैं पेपर
नगर संवाददाता | सवाई माधोपुर
माध्यमिकशिक्षा बोर्ड की ओर से आयोजित बारहवीं की परीक्षाएं इन दिनों चल रही है। जिले में उच्च माध्यमिक परीक्षा स्तर के 87 परीक्षा केन्द्र बनाए गए हैं जिन पर बीस हजार से अधिक परीक्षार्थी परीक्षाएं दे रहे हैं। इनके लिए संबंधित थानों से निर्धारित तिथि को केन्द्राधीक्षक बोर्ड के पेपर लेकर केन्द्र पर पहुंचते हैं। संवेदनशील और अतिसंवेदनशील सहित कई दूरस्थ केन्द्रों के संस्था प्रधानों को बाइक से अपनी रिस्क पर पेपर ले जाने पड़ रहे हैं। मंगलवार को बोर्ड निरीक्षण दल के अधिकारी अशोक कुमार शर्मा ने थाने पर पहुंचकर केन्द्राधीक्षकों द्वारा बोर्ड के पेपर ले जाने की व्यवस्थाओं सहित कई मामलों को जाना।
हालांकि इस मामले में अतिरिक्त जिला शिक्षा अधिकारी अशोक कुमार शर्मा का कहना है कि सुरक्षा की दृष्टि से पेपर ले जाने के लिए कार की सुविधा उचित है, लेकिन सभी केन्द्राधीक्षकों को यह सुविधा उपलब्ध नहीं हो पाती है। ऐसे में बाइक से केन्द्राधीक्षकों द्वारा अपने केन्द्रों पर पेपर ले जाए जाते हैं। इनके साथ अतिरिक्त स्टाफ भी बाइक से चलता है, जो पूरी निगरानी करते हैं। उधर, मानटाउन थाने पर पेपर लेने आए कई केन्द्राधीक्षकों ने बताया कि बाइक से बोर्ड के पेपर ले जाने कार्य जोखिम भरा है। जिला मुख्यालय पर स्थित परीक्षा केन्द्रों पर तो इतनी रिस्क नहीं, लेकिन संवेदनशील और अतिसंवेदनशील केन्द्रों सेलू, भगवतगढ़, सूरवाल, श्यामपुरा सहित अन्य केन्द्रों पर बाइक से पेपर ले जाने का कार्य पूरी तरह से जोखिम भरा है। इस जोखिम भरे कार्य को देखते हुए कुछ संस्था प्रधान कार से बोर्ड के पेपर ले जाते हैं ताकि केन्द्र तक पहुंचने के दौरान सुरक्षा रहें। उच्च माध्यमिक स्तर के 87 परीक्षा केन्द्रों पर 19 हजार 855 और वरिष्ठ उपाध्याय में 194 परीक्षार्थियों के बैठने की व्यवस्था की गई है। केन्द्राधीक्षकों द्वारा अपने अपने केन्द्रों पर थाने से बोर्ड के पेपर किस प्रकार ले जाए जाते हैं, केन्द्राधीक्षकों की व्यवस्थाएं क्या है तथा परीक्षाओं के संचालन व्यवस्थाओं को जानने के लिए मंगलवार को खुद अतिरिक्त जिला शिक्षा अधिकारी माध्यमिक निरीक्षण दल के साथ मानटाउन थाने पर पहुंचे और सभी केन्द्राधीक्षकों से रूबरू बात की।
एडीईओ शर्मा ने बताया कि परीक्षाओं का संचालन पूरी तरह से सही हो रहा है। कहीं भी फिलहाल गड़बड़ियों एवं नकल से जुड़े मामले सामने नहीं आए हैं। बोर्ड परीक्षा के लिए गठित उड़नदस्तें केन्द्रों पर पहुंच रहे हैं वहीं प्रत्येक मामलाें की वीडियाेग्राफी करवाई जा रही है। उधर, माध्यमिक शिक्षा बोर्ड अजमेर के परीक्षा नियंत्रण कक्ष से मिली जानकारी के अनुसार केन्द्राधीक्षक अपनी सुविधाओं के अनुसार बोर्ड के पेपर केन्द्र पर ले जाते हैं। इसके लिए उन्हें प्रतिदिन के हिसाब से निर्धारित रािश का भुगतान किया जाता है।
सवाई माधोपुर. मानटाउनथाने से बोर्ड के पेपर ले जाते केन्द्राधीक्षक एवं परिसर में खड़ी बाइकें। साथ ही मॉनिटरिंग के लिए सीढ़ियों पर खड़े एडीईओ।
लापरवाही
hin_Deva npi_Deva hin_Deva hin_Deva hin_Deva hin_Deva hin_Deva